جمهور باشقانی رجب طیب اردوغان، ترانس آنادولو طبیعی گاز بورو کمری‌‌نین (تاناپ) تورکیه‌-نین باریشچیل ویزیونونون ان کونکرت نیشانه سی اولدوغونو سؤیله‌دی.
اردوغان، ادیرنه-نین ایپسالا قصبه سینده تاناپ ام اس 4 اؤلچوم ایستاسیونونداکی تاناپ آوروپا باغلانتیسی آچیلیش مراسیمی‌سینده ائتدیگی چیخشیندا بئله دئییب.
"اؤلکه‌لریمیز و بؤلگه‌میز آدینا حقیقتا تاریخی بیر آنا شاهیدلیک ائدیریک. بونون، بولگه سل بیر لاییحه، باریش لاییحه‌سی اولدوغونو دا خصوصیله وورغولامام لازیم. بو لاییحه، هر شئی‌دن اول اؤلکه‌لریمیز آراسینداکی کؤک‌لو دوستلوغون سیمبولودور. تاناپ، آذربایجان‌دان، آوروپایا اوزانان 3 مین 500 کیلومترلیک انرژی کوریدورونون ان اهمیت‌لی پارچاسی‌دیر."
"تاناپ لاییحه‌سی‌نین باشا چاتدیریلماسی اوچون بؤیوک سعی‌لر گؤستردیک” دئین رجب طیب اردوغان لاییحه‌نین رئاللاشدیریلماسی اوچون چکیلن زحمتین بوشا گئتمه‌دیگینی دقته چاتدیریب.
رجب طیب اردوغان قئید ائدیب کی، لاییحه پلانا اویغون حیاتا کئچیریلیب: “تاناپ-لا ایلده 16 میلیارد متر مکعب آذربایجان طبیعی گازی‌نین تورکیه و آوروپانین ایستیفاده‌سینه تقدیم ائدیلمه‌سی خیال‌دان چیخیب رئاللیغا چئوریلیب. اؤلکه‌لریمیز و بؤلگه‌میز اوچون تاریخی بیر آندیر. تاناپ بولگه سل باریش لاییحه‌سی‌دیر”.
چیخیشی زامانی سون دؤورده آک دنیزینده یاشانان حادثه لره ده توخونان رجب طیب اردوغان دئییب: ‘‘بیز گمی لریمیزی اورا‌دان چیخارمایاجاغیق. اؤلکه میز هم اؤز حقوقونو، هم ده قیبریس-دا یاشایان تورکلرین حقوقونو مودافعه ائتمیه داوام ائدجک’’.
اردوغان، "دوغو آک دنیزده اولان هیدروکربن قایناق‌لاری‌نین پایلاشیلماسی مسئله سینده بعضی‌لری برابر پایلاشما یئرینه گرگین‌لیگی قیزیشدیرماغا چالیشیر. عدالت‌لی پایلاشما ایمکانی وارکن تهدید دیلینه و شانتاژ سیاست‌لرینه مراجعت ائدیلیر. حالبوکی هئچ بیر اؤلکه اولوسلار آراسی حقوق‌دان اوستون دئییل. بیزه بیر آدیم آتانا بیز قاچا‌راق گئتدیک. بو گون ده صاباح دا عینی خوش نیتله (یاخشی نیت‌لی اولماق) حرکت ائدجییک. نه حاق‌لاریمیزدان ایمتینا ائدجییک، نه قیبریس تورکونون حاقینی یئدیرجییک، نه ده حاقیمیز اولمایانی ایستیه جییک." دئدی.
مراسیمده چیخیش ائدن آذربایجان جمهوریتی‌نین پرزیدنتی ایلهام علی یئو 4 ایل بون‌دان اول تملی قویولان تاناپ-ین آوروپا سرحدینه چاتماسی موناسیبتیله تبریک‌لرینی چاتدیریب. بو لاییحه‌نین کئچدیگی تاریخی یول‌دان دانیشان آذربایجان جمهوریتی‌نین پرزیدنتی تاناپ-ین ایجراسیندا اساس تکنیکی و مالیه یوکونون آذربایجانین و تورکیه-‌نین اوزرینه دوشدوگونو بیلدیریب. اؤلکه‌لریمیز آراسیندا ایجرا اولونان باکی-تفلیس-جیهان، باکی-تفلیس-ارضروم نفت-گاز کمرلری‌نین فعالیته باشلاماسی‌نین تاناپ اوچون یول آچدیغینی دئین پرزیدنت ایلهام علی یئو 7 اؤلکه‌نی بیرلشدیرن گونئی گاز دهلیزی‌نین اهمیتیندن دانیشدی، اونون اؤلکه‌لری بیرلشدیردیگینی وورغولادی. بو لاییحه‌لرین دونیادا انرژی تهلوکه سیزلیگینده مهم رول اوینادیغینی دئین پرزیدنت ایلهام علی یئو دئییب کی، بوندان سونرا دا ایکی قارداش اؤلکه - تورکیه و آذربایجان چیگینه-چیگینه ایره‌لیله‌یه‌جک.
مراسیمده چیخیش ائدن تورکیه-‌نین انرژی و طبیعی ثروت‌لر ناظیری فاتح دؤنمز ده لاییحه حاقیندا معلومات وئریب.
